Hradec Králové

**Hradec Králové** [ˈɦradɛts ˈkraːlovɛː] (češki; nemački **Königgrätz** [køːniçˈgrɛːts]; srpskohrvatski arhaično **Kraljičin Gradec**) je značajan grad u Češkoj Republici i najveći grad istočne Bohemije. Hradec Kralove je sedište upravne jedinice Kralovehradečki kraj, gde čini zaseban okrug Hradec Kralove.

Hradec Kralove je poznat po izradi klavira.

Ime grada u bukvalnom prevodu na srpskohrvatski jezik znači *Kraljičin zamak*.

## Prirodni uslovi
Hradec Kralove se nalazi u središnjem delu Češke republike i udaljen je od glavnog grada Praga 115&nbsp;km istočno. Grad je i središte istočne Bohemije.

**Reljef**: Hradec Kralove se nalazi na istoku Češko-Moravske visoravni, u gornjem delu toka poznate reke Labe. Grad i okolina su na brežuljkastom terenu, na oko 230 metara nadmorske visine. Severno od grada izdiže se gorje Krkonoše.

**Klima**: Klima oblasti Hradecu Kralovskom je umereno kontinentalna.

**Vode**: Grad Hradec Kralove se upravo obrazovao na ušću rečice Orlice u veću reku Labu.

## Historija
Prvobitno ime mesta Hradeca Kralovskog bilo je Hradec (zamak). Kralove (kraljičin) je dodato kada je kralj Vaclav II dobio grad kao deo miraza Elizabete od Poljske, koja je ovde živela trideset godina. Ona je 1303. godine započela gradnju gradske katedrale.

Grad je bio središte Husita, tj. čeških protestanata tokom Husitskih ratova. Posle bitke na Beloj gori 1620. g. protestanti su se iselili. Šveđani su okupirali grad 1639. godine na osam meseci. Nekoliko crkava i manastira je srušeno za vreme vladavine Jozefa II. Tvrđava je srušena 1884. godine. Odlučujuća bitka Austrijsko-pruskog rata vođena je 3. jula 1866. godine u blizini grada.

Tokom 1920-ih i 1930-ih, grad je prosperirao, a zahvaljujući mnogim savremenim zdanjima izgrađenim u to doba, grad je dobio naziv „Salon republike“.

## Stanovništvo
Hradec Kralove danas ima oko 95.000 stanovnika i poslednjih godina broj stanovnika u gradu raste. Pored Čeha u gradu žive i Slovaci i Romi.

## Privreda
Osnovne grane industrije su prehrambena i elektronska industrija, kao i proizvodnja klavira, po kojoj je grad čuven.

Pored gradskog univerziteta, ovde se nalaze medicinsko i farmaceutsko odeljenje Karlovog univerziteta u Pragu.

## Slike gradskih građevina

Image:Hradec Králové - katedrála svatého Ducha1.jpg|Gradska Katedrala sv. Duha
Image:Stara radnice.jpg|Stara gradska većnica
Image:Hradec Králové - Rekonstrukce pivovaru HK na Regiocentrum Hradec Králové1.jpg|obnova stare pivare
Image:Hradec Králové - Eliščino nábřeží.jpg|Eliščina palata
Image:Thd.jpg|Terminal javnog saobraćaja
Image:Gymnázium J. K. Tyla.jpg|Gimnazija J. K. Tila
Image:Hradec Králové - budovy univerzity na náměstí Svobody.jpg|Filosofski i Pedagoški fakultet
Image:Hradec Králové K2 - 7.jpg|Pogled na gradski centar iz vazduha


## Međunarodna saradnja
Hradec Kralove je pobratimljen sa sledećim gradovima:
* Alesandrija, Italija
* Arnem, Holandija
* Banska Bistrica, Slovačka
* Gisen, Nemačka
* Kastela, Francuska
* Mec, Francuska
* Valbžih, Poljska
* Vroclav, Poljska

Grad sarađuje sa sledeća dva grada:

* Montana, Bugarska
* Karovinjo, Italija

## Vanjske veze

* http://www.hradec-studentum.cz 
* www.hradeckralove.org Zvanična veb stranica grada